કેન્દ્રીય મંત્રી મનસુખ માંડવિયાએ જણાવ્યું હતું કે, ગુજરાતમાં ત્રણ નવા એકસપ્રેસ વે બનાવવાનું ભારત સરકારે આયોજન કર્યું છે.જેમાં,દિલ્હી વડોદરા 854 કિલોમીટરની લંબાઇમાં એકપ્રેસ વે બનાવવા માટે રૂા.21125 કરોડના ખર્ચે પૂર્ણ કરવામાં આવશે. આ કામ ઓકટોબર મહિનાથી શરૂ કરીને બે વર્ષમાં એટલે કે ઓકટોબર 2020 સુધીમાં પૂરું કરી દેવાનો લક્ષ્યાંક છે. દિલ્હી વડોદરા એકસપ્રેસ વેનો 148 કિલોમીટરનો ભાગ ગુજરાતના દાહોદ,ગોધરા અને વડોદરામાંથી પસાર થશે અને તેના કારણે ગોધરાથી સીધા અમદાવાદ જવામાં સરળતા રહેશે.